Årsmøte 2022





 27. feb 2023 kl. 19.00

**Sted: Kommunehuset**

ÅRSMØTE I BARDU JFF 27.02.2023

Saksliste

1. Konstituering av møtet
2. Årsmeldinger fra siste kalenderår
3. Revidert regnskap fra siste kalenderår
4. Innkomne saker med styrets forslag til vedtak
5. Saker fra styret
6. Styrets forslag til arbeidsprogram og budsjett
7. Foreningens kontingentandel
8. Valg av styre i henhold til § 8
9. Utnevne eventuelle æresmedlemmer samt fatte beslutninger om andre påskjønnelser til medlemmer etter innstilling fra styret.

Dersom ikke noe annet er bestemt, avgjøres alle saker med alminnelig flertall. Ved stemmelikhet anses forslaget forkastet, unntatt ved personvalg hvor det foretas loddtrekning. Valgene bør foregå skriftlig dersom det foreligger flere forslag og noen krever skriftlig avstemming.



**SAK 1**

**Konstituering av møtet**

Godkjenning av innkalling

Godkjenning av dagsorden

Valg av ordstyrer

Valg av sekretær

Valg av tellekorps

Valg av 2 medlemmer til å underskrive protokollen



**SAK 2**

**ÅRSMELDINGER 2022**



**Årsmelding BARDU JFF 2022**

**Styret har i 2022 bestått av:**

Leder: Ivar Omsted

Nestleder: Brita Martinsen

Kasserer: Kåre Tune

Sekretær:

Leder Eiendomsutvalget: Frank Strømseth

Leder Jaktutvalget: Fredrik Josefsen

Leder Fiskeutvalget: Alexander Ingdahl

Leder Skyteutvalget: Ove Bunde

Leder Ungdomsutvalget: Truls Stenersen

Leder Kvinneutvalget: Janne Hanstad Pettersen

Repr. NNV: Georg Omsted

Vara: Roy Steinar Hansen og Knut Eide

**Æresmedlemmer:**

Foreningen har følgende æresmedlemmer:

Marit Foshaug Gundersen, Helge Brunes, Asbjørn Solseth, John Reinholt og Leif Elverum.

**Styremøter:**
Det er i 2022 avholdt 11 styremøter. Det er totalt behandlet 72 saker.

**Nye ting igangsatt og spesielle forhold i 2022:**

Arbeidet med utarbeidelse av nye vedtekter for foreningen iht den nye vedtektsnormen besluttet på landsmøtet til NJFF i 2021.

Videreført ordningen med en egen publiseringsansvarlig. Funksjonen har vært utført av Sissel Motrøen. Følgende har blitt gjort med hjemmesiden:

* laget ny forside – litt mer attraktiv og orienterende for Bardu JFF
* lagt ut vedtektene, versjon 2022 under «Om oss»
* Har satt inn link under menyen «Om oss» hvor en finner referater fra 2022 og 2023
* Det har vært laget 31 nyhetssaker på hjemmesiden i 2022.

Vi har også videreført den lukkede facebooksiden for foreningens medlemmer.

Deltatt i møter og gitt innspill til Statskog vedrørende rypejakta på Statskogs grunn i Bardu.

Leirduebanen ferdigstilt, det er mottatt momskompensasjon samt anskaffet ammunisjon for ett års forbruk.

Fornyet spillemiddelsøknad.

**Noen av våre hovedaktiviteter i 2022**

Fortsatt høy aktivitet på leirduebanen

Dugnad og vedlikehold av hytter

Jegerprøvekurs og aversjonsdressur

Bra belegg og utleie av hyttene og Steiland

Støttet arrangementet av Nord Norsk Villmarksmesse

Arrangert Altevannspilken etter tre års opphold pga Corona

 **Medlemsutvikling**

|  |  |  |
| --- | --- | --- |
| Antall pr. **31.12.2020** | Antall pr. **31.12.2021** |  |
| **264** | **287** | **+23 medlemmer** |
| Antall pr. **31.12.2021** | Antall pr. **31.12.2022** |  |
| **287** | **277** | **-10 medlemmer** |

**Informasjon til medlemmer**

**Økonomi**Foreningens økonomi er solid. Pr. 31.12.2022 er egenkapitalen totalt kr 1 158 845,-. I tillegg kommer eiendommer og andre eiendeler som ikke er regnskapsført.

Årets resultat er: pluss kr 27.034,-.

**Generelt**

2022 var første året aktiviteten ikke var begrenset pga Coronaen. Vi har gjennomført jegerprøvekurs og aversjonsdressur. Det har vært stor aktivitet på hyttene, både på dugnads- og utleiesiden. Det har vært mye aktivitet på leirduebanen, både med å vedlikeholde og utvikle anlegget, og ikke minst trening og stevner. Kvinneutvalget har vært aktive med flere arrangementer.

Meget gledelig er også at fiskeutvalget har vært mer aktive og ikke minst fikk vi arrangert Altevannspilken for første gang på tre år.

Vi har hatt en tett og god dialog med Statskog om forvaltning av rypejakta på Statens grunn i Bardu hvor jeg mener vi oppnådde et godt resultat etter flere år med fredning. Og ikke minst gjennomførte vi årets rypetelling hvor det gikk med over 400 timeverk i aktiv telling.

Sist, men ikke minst ble Nord Norsk Villmarksmesse arrangert igjen med en formidabel innsats av foreningens medlemmer og et godt økonomisk resultat.

Jeg takker alle i styret, utvalgene og medlemmene for vel gjennomført arbeid, til foreningens beste i året som gikk.

På̊ vegne av styret i 2022

Ivar Omsted, Leder



ÅRSMELDING FOR FISKEUTVALGET I BARDUJFF 2022

**Utvalget har bestått av:**

Leder: Alexander Ingdahl
Medlem: Erik Hognestad
Medlem: Morten Roan

Noen av våre hovedaktiviteter i 2022

Altevasspilken med over 200 deltagere. Gjennomføres årlig, gjennomføringen for 2023 vil triple premiepotten og konseptet forsøkes økt i årene fremover.

Fiskesommer for barn, en dag med natur-rebuser, bruk av båt, bålkos og fiske. Ny aktivitet som søkes gjennomført årlig.

Juletorsken skulle gjennomføres som en fiskekonkurranse i desember, men måtte kanselleres. Denne vil igjen bli gjennomført i 2023, men da på et tidligere tidspunkt.

Administrert utlån av aluminiums båten på Toftaker vatnet, 100 båter 1 nøkkel båten til Njff, samt utlån av kanoer.

Leder i Fiskeutvalget:

Alexander Ingdahl



ÅRSMELDING FOR NORD NORSK VILLMARKSMESSE I BARDU JFF 2022

**Utvalget har bestått av:**

Medlem NNVM: Georg Omsted
Medlem NNVM: Halvor Eggen
Medlem NNVM: Leif Jarle Liland

Nordnorsk villmarksmesse ble gjennomført og må defineres som meget vellykket med et meget godt resultat.

Georg Omsted

Styremedlem NNVM



ÅRSMELDING FOR EIENDOMSUTVALGET I BARDU JFF 2022

**Utvalget har bestått av:**

Leder: Frank P Strømseth
Medlem: Per Andre Spets
Medlem: Georg Omsted
Medlem: Lasse Elverum

**Generelt:**

Vi har hatt et godt år når det gjelder utleie i -22.
En hjertelig takk til medlemmer som har stilt opp på dugnad, slik at hytter og utstyr holder seg i god stand, og at medlemmer finner hytter og utstyr i orden når de leier hytter og båter.
Det er blitt byttet røykvarslere, og det er satt inn nye brannslukningsapparater, på alle hyttene. Ellers vanlig vedlikehold og oppfølgning av hyttene.

**Merking Altevatn:**

Alle blåser ble sjekka og ettersett.. Flere blåser begynner å bli gamle og misfarga, og vil bli erstatta. Oljeskift på Båtmotor XXL.

**Toppen:**

Hytte og uthus er malt, montert ny pipehatt og utedoen er tømt.

**Leina:**

Satt inn nye kjøkkeninnredninger og stekeovn i begge avdelingene i hovedhytta. Høgd/kappa/kløvd og stabla inn ved. Service på motorer og aggregat. Reparert/ lagt på glassfiber på den ene båten.

**Gamas:**
Satt inn ventiler i yttergangen. Ved høgd/kappet/kløvd og stablet inn.

**Gebna:**

Høgd/kappa/kløvd og stabla inn ved. Kjørt opp materialer til båtopplagring og utvidelse veranda/trapp uthus/Oddbu.

**Steiland:**

Slottet er malt. Per Andre Spets er Utleieansvarlig pr dd.

Mvh

Eiendomsutvalget.



ÅRSMELDING FOR JAKTUTVALGET I BARDU JFF 2022

**Utvalget har bestått av:**

Leder: Fredrik Josefsen
Medlem: Thomas Sørmo
Medlem: Torbjørn Berglund

Det er ikke avholdt møte i utvalget i 2022. Vi har hatt kontakt for å planlegge og gjennomføre aktivitet pr telefon og e-post. Fredrik og Torbjørn har deltatt på styremøter.

I 2022 har Jaktutvalget hatt følgende aktiviteter.
Jaktutvalget har hatt tilbud om aversjonsdressur og instruktører har vært Ole Kroken og John Reinholt. BJFF har avtale med Hans Marius Walør om tilgang til område og sauer.

Leirdueskyting – fast på torsdager fra kl. 1800. John har også hatt seniorskyting på dagtid.

Rypetelling er gjennomført på oppdrag for Statskog i perioden 1 – 20. august.
I 2022 ble følgende områder taksert Innerenden, Vargneset og Stordalen, fire linjer i Koievassdalen. Totalt 22 linjer og litt i overkant av 65 km er telt av 18 personer og 20 hunder.  Noe som utgjør over 400 timeverk i aktiv telling. Jaktutvalget har deltatt på møter med Statskog med drøfting og innspill til hvordan småviltjakta bør forvaltes. Blant annet prioritering av kortsalg, fastsetting av kvoter med mer. I 2022 var det bra telling og det ble åpnet for jakt med en kvote på 4 ryper pr dag.

Opplæringsjakt for ungdom: Dette ble gjennomført i samarbeid med Midt Troms Friluftsråd, det var 8 deltakere med. Vi leide hytte av Røde Kors og lå på toppen, det ble jaktet to dager, ene dagen i Krokdalen og andre i Salveskaret. Det ble en bra helg med fangst og fornøyde ungdommer.

Thomas Sørmo har vært ansvarlig for jegerprøvekurs, noe som innebærer, annonsering, planlegging, skaffe instruktør og etterarbeide etter gjennomført kurs. I 2022 er det gjennomført 1 kurs. Kurset gikk over to helger. Inge Walør har vært instruktør.

Fredrik Josefsen



ÅRSMELDING FOR UNGDOMSUTVALGET I BARDU JFF 2022

**Utvalget har bestått av:**

Leder: Truls Stenersen
Medlem: Torgrim Helberg
Medlem: Hedda Josefsen

Ungdomsutvalget gjennomførte harejakt for ungdom med hund med Ivar Omsted som instruktør den 27.februar 2022. I tillegg stilte leder og flere av ungdomsmedlemmene opp på fuglekassesnekringen på Villmarksmessa 2022.

Truls Stenersen
Leder Ungdomsutvalget



ÅRSMELDING FOR SKYTEUTVALGET I BARDUJFF 2022

**Utvalget har bestått av:**

Leder: Ove-Andrè Bunde
Medlem: Kenneth Hol
Medlem: Mats Randers/ Svein Kasper Solli
Medlem: Håvard Nygård

**Møter:**

Vi har holdt 1 møte før sesongstart. Der fordelte vi oppgaver og fastsatte åpningstider og vaktansvar.
**Anlegg:** Vi har gjennomført flere dugnads kvelder. Der vi har fått rydda kratt og klippet gress. Vi har i tillegg byttet duk på veggen inne på gamle banen.

**Treninger:**

Har hatt treninger fra tidlig mai til september. Her har det vært mye folk innom banen og flere dager hvor begge banene har blitt brukt. Mandag har skyte utvalget arrangert treninger. Tirsdager har damene gjennomført trening. Torsdag har jaktutvalget arrangert trening. John Reinholt hadde banen på torsdager i sommer som også noen benyttet seg av.

**Stevner:**

Klubbmesterskapet ble gjennomført på søndag 4/9 2022. Det ble da skutt Jegertrap og leirduesti. 10 deltaker på stevnene, de fleste er gjenganger fra Bardu JFF og Målselv JFF.

Årets klubbmestere 2022
Klubbmester: Jegetrap: Musa Gitau Anderssen
Klubbmester: Lerduestien: Torfinn Strømseth

Ove-Andre Bunde
Leder Skyteutvalget



ÅRSMELDING FOR KVINNEUTVALGET I BARDUJFF 2022

**Utvalget har bestått av:**

Leder: Janne Hanstad Pettersen
Utvalgsmedlem: Sissel Motrøen
Utvalgsmedlem: Heidi Nordhus

I 2022 har kvinneutvalget arrangert isfisketur for damer (25-27 mars) 7 damer deltok. Vi hadde egen stand med natursti på villmarksmessa. Det ble arrangert jenteaktivitetsdag på Leirduebanen 3/9-22 med 15 deltakere. Tre medlemmer av BJFF deltok på kvinnekonferansen for NJFF Troms, 19-21 august på Hersøya i Karlsøy kommune, på Haugland gård. Vi har i løpet av 2022 hatt 7 utvalgsmøter.

Janne Hanstad Pettersen





**SAK 3**

**REVIDERT REGNSKAP 2022**



**SAK 4**

**INNKOMNE SAKER**

 **Innkomne saker:** Ingen innkomne saker





**SAK 5**

**SAKER FRA STYRET**

**Sak 1. Endring av foreningens vedtekter tilpasset NJFF’s vedtektsnorm:**

Bakgrunn
NJFFs landsmøte vedtok i 2021 å gjøre endringer i organisasjonens vedtekter. Hensikten er å gjøre hele organisasjonen mer enhetlig. Alle organisasjonsledd må ha en «grunnlov» som i grove trekk beskriver hvordan de er oppbygd og skal fungere.
Landsmøtevedtaket innebærer at det innføres en vedtektsnorm for lokalforeningene. Dette betyr at Landsmøtet har vedtatt et ufravikelig innhold. Så kan den enkelte forening selv vedta endringer og/eller tillegg til enkelte av bestemmelsene. Det er angitt i normen hvor det kan gjøres endringer/tillegg.

Den nye vedtektsnormen er veldig likt bygd opp som Bardu JFF sine eksisterende vedtekter med ett vesentlig unntak under § 3 som sier følgende:

«*Enhver person som er interessert i jakt, sportsfiske, annet friluftsliv og naturforvaltning kan bli medlem*».

I eksisterende vedtekter for Bardu JFF starter §3 med følgende:

«*Enhver person som er bosatt i foreningens virkeområde (Bardu kommune) kan bli medlem av foreningen*».

På grunn av denne problematikken fikk Styret fullmakt av årsmøtet i 2021 til å sette ned en arbeidsgruppe som skulle avklare handlingsrommet til foreningen før vi tar endelig stilling til saken. Arbeidsgruppen fikk som mandat å utrede muligheter og begrensninger samt konsekvenser ved å godta, evt ikke godta den nye vedtektsnormen. Arbeidsgruppen som bestod av Ivar Omsted, Jon Reinholdt Lene Perregård og Øyvind Billingsø fremmet sin anbefaling til styret i desember 2022. Saken fremmes av styret for avgjørelse på årsmøtet 2023.

Drøfting
Den nye vedtektsnormen pålegger oss å vedta nye vedtekter som fjerner kravet om at du skal være bosatt i Bardu for å kunne bli medlem, det er ikke åpnet for å kunne avvike denne paragrafen (§3).

Siden dette er et ufravikelig krav har arbeidsgruppen gjennom dialog med NJFF utredet handlingsrommet til foreningen for hvordan vi kan sikre oss at hyttene på Gamas, Gebna og Leina (unntatt Maisastua) blir forbeholdt foreningens medlemmer bosatt i Bardu.

Arbeidsutvalget har funnet og anbefalt en løsning som sikrer dette forholdet like godt som de gamle vedtektene (som også kunne endres med 2/3 flertall).

Løsningen ligger i §5 -Retningslinjer for foreningsdriften. Her anbefaler gruppen flg tekst:

«*Forvaltning og drift av foreningens hytter reguleres i egne regler for eiendomsutvalget. Forslag til endring av regler for forvaltning av foreningens hytter og eiendommer krever 2/3 flertall av stemmene på årsmøtet. Styret fremmer forslag til årsmøtet*».

Denne teksten har arbeidsgruppen fått tilbakemelding på at NJFF vil godta når vi sender frem de nye vedtektene for godkjenning.

Arbeidsgruppen anbefalte også et tillegg til §3 som følger:

«For å ha stemmerett må medlemmet ha fylt 14 år og vært medlem *det året årsmøtet behandler».*

Administrasjonen i NJFF meldte tilbake at de ikke har anledning til å godkjenne et slikt tillegg i §3. Dette er ikke en av paragrafene landsmøte ga foreningene anledning til å endre innhold i.

Styret har behandlet arbeidsgruppens anbefaling og støtter anbefalingen, men aksepterer at vi ikke får inn setningen om at man må ha «vært medlem det året årsmøtet behandler» for å ha stemmerett.

Alternativet til ikke å godta den nye §3, dvs at foreningen blir en åpen forening, innebærer i praksis at Bardu JFF må starte prosessen med å melde seg ut av NJFF. Dette ønsker ikke det sittende styret å anbefale.

Anbefaling
Styrets anbefaling til vedtak er de nye vedtektene som presentert på årsmøtet 27.februar 2023. Hvor den vesentligste endringen er at foreningen åpnes for alle uansett bostedsadresse, men at tilgangen til foreningens hytter reguleres gjennom egne regler for forvaltning og drift av foreningens hytter og eiendommer.

Forslag til endring av regler for forvaltning av foreningens hytter og eiendommer krever 2/3 flertall av stemmene på årsmøtet. Styret fremmer forslag til årsmøtet.

Resterende endringer er av mer redigeringsmessig art og anbefales tatt inn.

**Sak 2. Regler for forvaltning og drift av foreningens hytter og eiendommer**

Som et resultat av sak 1 må man endre eksisterende regler for forvaltning og drift av foreningens hytter og eiendommer for å sikre disponeringsretten av hyttene til foreningens medlemmer bosatt i Bardu.

**Styrets forslag til vedtak:**

Vedlagte utkast til regler for forvaltning og drift av foreningens hytter og eiendommer datert 27.februar 2023 anbefales godkjent.

**Sak 3. Rutiner for økonomi Bardu JFF**

Som et resultat av sak 1 må eksisterende rutiner for økonomi godkjennes av årsmøtet. Det er ikke foretatt noen endringer siden forrige revisjon fra 2021.

**Styrets forslag til vedtak:**

Vedlagte rutiner for økonomi Bardu JFF datert 27.februar 2023 anbefales godkjent.

**SAK 6**

**STYRETS FORSLAG TIL ARBEIDSPROGRAM OG BUDSJETT**

**SAK 7**

**FORENINGENS KONTIGENTANDEL**

Styret i Bardu JFF foreslår LAV sats, dvs kr 60,- for hovedmedlem med tidsskrift. Øvrige iht tabell under.

|  |  |  |
| --- | --- | --- |
| **Kategori nr** | **Kategorinavn**  |  **Sats Forening**  |
| 1 | Hovedmedlem m/tidsskrift |  Kr 60,00  |
| 2 | Barne-/Ungdomsmedl. m/tids. |  Kr 50,00  |
| 3 | Barne-/Ungdomsmedl. u/tidsk. |  Kr 50,00  |
| 4 | Pensj./Uføremedle. m/tidsskrift |  Kr 50,00  |
| 5 | Familiemedlem u/tidsskrift |  Kr 50,00  |
| 6 | Sidemedlem u/tidsskrift |  Kr 200,00  |
| 7 |  Familiemedlemskap |  Kr 220,00 |

**SAK 8**

**Valg av styre i henhold til § 8**

|  |  |  |  |
| --- | --- | --- | --- |
| Stilling | Navn  | Periode | Innstilling |
| STYRET |  |  |  |
| Leder | Ivar Omsted | På valg 2 år |  |
| Nestleder | Brita Martinsen | Ikke på valg |  |
| Sekretær |  | På valg 1 år |  |
| Kasserer | Kåre Tune | På valg 2 år |  |
| Vara I  | Roy Steinar Hansen | På valg 2 år  |  |
| Vara II | Knut Eide | Ikke på valg |  |
| KOMITE NNV |  |  |  |
| Leder | Georg Omsted  | På valg 2 år  |  |
| Medlem | Halvor Eggen | Ikke på valg |  |
| Vara | Leif Jarle Liland | På valg 2 år |  |
| Dugnadskoordinator I | Espen Gundersen | På valg 2 år |  |
| Dugnadskoordinator II | Stein M Løkstad | Ikke på valg |  |
| JAKTUTVALGET |  |  |  |
| Leder | Fredrik Josefsen | Ikke på valg |  |
| Medlem 1 | Torbjørn Berglund | På valg 2 år |  |
| Medlem 2 | Thomas Sørmo  | På valg 2 år |  |
| SKYTEUTVALGET |  |  |  |
| Leder | Ove Bunde | På valg 2 år |  |
| Medlem I | Mads Randers | På valg 1 år |  |
| Medlem II | Kennet Hol | Ikke på valg |  |
| Medlem III | Håvard Nygård | På valg 2 år |  |
| EIENDOMSUTVALGET |  |  |  |
| Leder | Frank Strømseth | Ikke på valg |  |
| Medlem I | Per Andre Spets | På valg 2 år |  |
| Medlem II | Georg Omsted | Ikke på valg |  |
| Medlem III | Lasse Elverum | På valg 2 år |  |
| FISKEUTVALGET |  |  |  |
| Leder | Alexsander Ingdahl | Ikke på valg |  |
| Medlem I | Morten Roan | På valg 2 år |  |
| Medlem II | Eirik Hognestad  | På valg 2 år |  |
| UNGDOMSUTVALGET |  |  |  |
| Leder | Truls Stenersen | Ikke på valg |  |
| Medlem I | Torgrim Helberg | På valg 2 år |  |
| Medlem II | Hedda Josefsen  | På valg 2 år |  |
| Medlem III | William Markussen | Ikke på valg |  |
| KVINNEUTVALGET |  |  |  |
| Leder | Janne Hanstad Pettersen | På valg 2 år |  |
| Medlem I | Heidi Nordhus | Ikke på valg |  |
| Medlem II | Sissel Motrøen | Ikke på valg |  |
| REVISORER |  |  |  |
| Revisor I | Stein Viggo Bones | Ikke på valg | (på valg 2024) |
| Revisor II | Kjell Hanstad | På valg 3 år |  |
| Vara | Tor Gundersen  | Ikke på valg | (på valg 2025) |
| VALKOMITE |  |  |  |
| Leder | Mats Dahlberg  | På valg 3 år |  |
|  | Silje Stenersen | Ikke på valg  | (på valg 2024) |
|  | Nils Sigve Elverum | Ikke på valg | (på valg 2025) |

**SAK 9**

**Utnevne æresmedlemmer samt fatte beslutninger om andre påskjønnelser til medlemmer etter innstilling fra styret.**